Δ.Δ.Ε. Δυτικής Θεσσαλονίκης

Ανακοίνωση για τους αναπληρωτές εκπαιδευτικούς, ΕΕΠ, ΕΒΠ

Με τη δημοσίευση της Υπουργικής Απόφασης παρακαλούμε να συμπληρώσετε τα επισυναπτόμενα έντυπα της διεύθυνσης για το αντίστοιχο πρόγραμμα στο οποίο έχετε προσληφθεί. **Το σύνολο των εντύπων επισυνάπτεται στο φάκελο κάθε προγράμματος**.

Επειδή η πρόσληψή σας δεν θα γίνει με φυσική παρουσία στη Διεύθυνση Δευτεροβάθμιας, παρακαλούμε να συμπληρώσετε και αποστείλετε το έντυπο «**ΔΕΛΤΙΟ ΑΠΟΓΡΑΦΗΣ ΑΝΑΠΛΗΡΩΤΗ»** στο anaplirotes.ditikis.thess@gmail.com για να γίνει η σύμβαση εργασίας και η αναγγελία στο ΕΡΓΑΝΗ.

Μέσα **σε τρεις εργάσιμες ημέρες (συμπεριλαμβανόμενης της ημερομηνίας έκδοσης της απόφασης)** γίνεται η προσωρινή τοποθέτηση των αναπληρωτών και αναρτάται στο site της Διεύθυνσης.

Οι αναπληρωτές οφείλουν να παρουσιαστούν και να κάνουν πράξη ανάληψης υπηρεσίας στο σχολείο τοποθέτησής τους **ΑΠΟ ΤΗΝ ΤΡΙΤΗ 1 ΣΕΠΤΕΜΒΡΙΟΥ ΕΩΣ ΚΑΙ ΤΗΝ ΤΕΤΑΡΤΗ 2 ΣΕΠΤΕΜΒΡΙΟΥ** προσκομίζοντας το **ΣΥΝΟΛΟ των απαιτούμενων δικαιολογητικών**.

**Επισημαίνεται ότι το σύνολο των δικαιολογητικών πρέπει να προσκομιστούν από τους αναπληρωτές την ημέρα ανάληψης υπηρεσίας στα σχολεία τοποθέτησής τους.**

Παρακαλούνται οι εκπαιδευτικοί να ενημερώνονται καθημερινά από την ιστοσελίδα της Διεύθυνσης για νεότερες ανακοινώσεις.